সরজমিনে পরিদর্শনকালে দেখা যায়, উপজেলার পুকুরিয়া বাজার, বাণীগ্রাম বাজার, গুনাগরী বাজার, বৈলছড়ি বাজার, বাঁশখালী পৌর সদর, শীলক‚প টাইম বাজার, চাম্বল বাজার, শেখেরখীল ও পুঁইছড়ি’র প্রধান সড়ক সংলগ্ন মার্কেট ও দোকান গুলো বেশ জমে উঠেছে। কয়েকজন ক্রেতাদের সাথে কথা হলে তারা জানান, বাঁশখালীতেই পছন্দের সব কাপড় চোপড় পাওয়া যাচ্ছে। তাই এখন আর অনেক দূর পাড়ি দিয়ে শহরে যেতে হয় না কেনাকাটা করতে। তবে অতিবৃষ্টির ফলে ঈদ বাজারে আসা যাওয়ায় দুর্ভোগ পোহাতে হচ্ছে। সবমিলিয়ে রমজানের শেষ মুহুর্তে জমে উঠেছে বাঁশখালীর বিভিন্ন এলাকার ঈদ বাজার গুলো।